ท้องเสียทั้งวันแล้วก็เหมือนจะอ้วก คลื่นไส้ตลอดเวลาค่ะ กลางคืนก็จะอ้วกพอได้กลิ่นอาหารปวดท้องมากแล้วก็ยังคงท้องเสียอยู่ค่ะ คือเป็นอะไรค่ะ ควรรักษาอย่างไร
สวัสดีค่ะ อาการท้องเสีย และคลื่นไส้ อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-กระเพาะอาหารอักเสบ อาจมีคลื่นไส้เบื่ออาหารได้ แต่น้อยที่จะทำให้ท้องเสียร่วมด้วยค่ะการดูแลตัวเองเบื้องต้น ควรดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.